એફ.આર.સી પાસેથી વાલીઓને અપેક્ષા હતી કે સ્કૂલોની ફી કરતા ઓછી ફી વાલીઓને ભરવી પડશે. જેને લઇને છેલ્લા ઘણા સમયથી વાલીઓ અને સ્કૂલ મેનેજમેન્ટ વચ્ચે સઘર્ષ જોવા મળી રહ્યો હતો. પરંતુ આ એફ.આર.સીએ સ્કૂલોને આપેલા પ્રોવિઝનલ લિસ્ટ બાદ વાલીઓને દાઝ્યા પર ડામ અનુભવી રહ્યાં છે. વાલી સ્વરાજ્ય મંચના કન્વિનર અમિત પંચાલે જણાવ્યું હતું કે, એફ.આર.સી દ્વારા સ્કૂલોની જે ફી નક્કી કરાઇ છે તેની સાથે દરેક સ્કૂલોની જવાબદારી પણ નક્કી કરવી જોઇએ. સ્કૂલો કેટલી ફીમાં કેટલી સર્વિસ આપી રહી છે, કેટલા શિક્ષકો કેટલા એજ્યુકેશન ક્વોલિફિકેશન સાથે રહેશે.